Document ID: 31994R1971

KOMISSION ASETUS (EY) N:o 1971/94,
annettu 29 päivänä heinäkuuta 1994,
maidon ja tiettyjen maitotuotteiden toimittamista koulujen oppilaille koskevista yleisistä säännöistä annetun neuvoston asetuksen (ETY) N:o 1842/83 soveltamista koskevista yksityiskohtaisista säännöistä annetun asetuksen (ETY) N:o 3392/93 muuttamisesta
EUROOPAN UNIONIN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito-ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (EY) N:o 230/94(2), ja erityisesti sen 26 artiklan 4 kohdan,
sekä katsoo, että
maidon ja tiettyjen maitotuotteiden toimittamista koulujen oppilaille koskevista yleisistä säännöistä 30 päivänä kesäkuuta 1983 annetun neuvoston asetuksen (ETY) N:o 1842/83(3), sellaisena kuin se on viimeksi muutettuna asetuksella (ETY) N:o 2748/93(4), 1 artiklan 3 kohdassa säädetään, että yhteisön tuen määrät määritetään kyseisen markkinointivuoden voimassa olevan maidon tavoitehinnan mukaisesti,
neuvoston asetuksessa (ETY) N:o 1881/94(5), jolla on viimeksi muutettu maidon tavoitehinnan ja voin, rasvattoman maitojauheen ja Grana padano-ja Parmiggiano Reggiano -juustojen interventiohinnan vahvistamisesta kahden vuoden jaksolle 1 päivästä heinäkuuta 1993 30 päivään kesäkuuta 1995 annettua asetusta (ETY) N:o 2072/92(6), säädetään ylimääräisestä alennuksesta maidon tavoitehintaan 1 päivästä elokuuta 1994; tämän vuoksi olisi mukautettava komission asetuksen (ETY) N:o 3392/93(7), sellaisena kuin se on viimeksi muutettuna asetuksella (ETY) N:o 1739/94(8), 4 artiklan 1 kohdassa säädettyjä tuen määriä, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3392/93 4 artiklan 1 kohdan a ja b alakohdat seuraavasti:
"a) 24,38 ecua 100 kilogrammaa liitteessä mainittuihin luokkiin I ja VII "täysmaito" kuuluvaa tuotetta kohden;
b) 15,39 ecua 100 kilogrammaa liitteessä mainittuun luokkaan II "puolittain kuorittu maito" kuuluvaa tuotetta kohden;"
2 artikla
Tämä asetus tulee voimaan seuraavana päivänä siitä, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä elokuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä heinäkuuta 1994.

Labels: 2
17
19
3
12